ಇಂದು ರಾತ್ರಿ 8 ಗಂಟೆಗೆ ಸೂರ್ಯ ರೋಹಿಣಿ ನಕ್ಷತ್ರದಲ್ಲಿ ಮಕರ ರಾಶಿ ಪ್ರವೇಶ ದಿನಾಂಕ: 15012022 ರಂದು ಶನಿವಾರ ಉತ್ತರಾಯಣ ಪುಣ್ಯ ಕಾಲ. ಸೂರ್ಯನು ಧನಸ್ಸುಧನುರ್ ರಾಶಿಯಿಂದ ಮಕರ ರಾಶಿ ಗೆ ಪ್ರವೇಶಿಸುವ ಸಮಯವೇ ಮಕರ ಸಂಕ್ರಮಣ. ಇದರ ಜತೆ ಭೂಮಧ್ಯೆ ರೇಖೆಗೆ ಉತ್ತರಾಭಿಮುಖವಾಗಿ ಸಂಚರಿಸಲು ಆರಂಭಿಸುವುದರಿಂದಉತ್ತರಾಯಣ ಪುಣ್ಯಕಾಲ ಎನ್ನಲಾಗುತ್ತದೆ. ಈ ದಿನವನ್ನು ದಕ್ಷಿಣ ಭಾರತದಲ್ಲಿ ವಿಶೇಷವಾಗಿ ಸಂಕ್ರಾಂತಿ ಹಬ್ಬವಾಗಿ ಆಚರಿಸುತ್ತಾರೆ. ಪ್ರತಿ ತಿಂಗಳು ಸೂರ್ಯ ಒಂದೊಂದು ರಾಶಿ ಪ್ರವೇಶಿಸುತ್ತಾನೆ. ಇದರಲ್ಲಿ ದಕ್ಷಿಣ ಪಥದತ್ತ ಸಾಗುವಾಗ ಕಟಕ ರಾಶಿ ಪ್ರವೇಶಿಸುವುದನ್ನು ಕಟಕ ಸಂಕ್ರಮಣ ದಕ್ಷಿಣಾಯನ ಪುಣ್ಯಕಾಲ ವೆಂತಲೂ, ಉತ್ತರ ಪಥದತ್ತ ಸಾಗುವಾಗ ಮಕರರಾಶಿ ಪ್ರವೇಶಿಸುವುದನ್ನು ಮಕರ ಸಂಕ್ರಮಣ ಉತ್ತರಾಯಣ ಪುಣ್ಯಕಾಲ ವೆಂದು ಕರೆಯಲಾಗುತ್ತದೆ. ಸಾಮಾನ್ಯವಾಗಿ ಕಟಕ ಸಂಕ್ರಮಣವನ್ನು ವೈದಿಕರು ಮಾತ್ರ ಆಚರಿಸಿದರೆ, ಮಕರ ಸಂಕ್ರಮಣವನ್ನು ಎಲ್ಲ ಜನತೆ ಆಚರಿಸುವುದೇ ವೈಶಿಷ್ಟ್ಯ. ಕಟಕ ಸಂಕ್ರಮಣ ಆಷಾಢ ಮಾಸದಲ್ಲಿ ನಡೆಯಲಿದ್ದು, ಮಕರ ಸಂಕ್ರಮಣ ಮಾತ್ರ ಜನವರಿ 14 ಅಥವಾ 15ರಂದು ನಡೆಯುತ್ತದೆ. ಸೂರ್ಯನು ಮಕ ರರಾಶಿ ಪ್ರವೇಶಿಸಿದ ನಂತರದ 30 ಘಳಿಗೆ ಪರ್ವ ಪುಣ್ಯಕಾಲ. ಈ ದಿನ ನಡೆಸುವ ಷಟ್ತಿಲ ಕರ್ಮ ಧಾರ್ಮಿಕವಾಗಿ ಪುಣ್ಯ ಸಂಚಯ ಎನಿಸಿದರೆ, ವೈಜ್ಞಾನಿಕವಾಗಿ ಆರೋಗ್ಯ ವೃದ್ಧಿಯೂ ಹೌದು. ಸಂಕ್ರಾಂತಿಯ ದಿನ ಕಪ್ಪು ಎಳ್ಳನ್ನು ಅರೆದು ಪುರುಷರು ತಲೆ ಹಾಗೂ ದೇಹದ ಎಲ್ಲ ಅಂಗಗಳಿಗೆ ಲೇಪಿಸಿಕೊಂಡು ನಂತರ ಸ್ನಾನ ಮಾಡಬೇಕು. ಆದರೆ ಈ ಪರ್ವ ಕಾಲದಲ್ಲಿ ಸ್ತ್ರೀಯರು ಎಳ್ಳನ್ನು ತಲೆಗೆ ಹಚ್ಚದೆ, ಉಳಿದ ಅಂಗಗಳಿಗೆ ಹಚ್ಚಿ ಸ್ನಾನ ಮಾಡಬೇಕು. ಮಂಗಳಾರತಿ ಬತ್ತಿಯನ್ನು ಎಳ್ಳೆಣ್ಣೆಯಲ್ಲಿ ನೆನೆಸಿ ದೇವರಿಗೆ ಆರತಿ ಮಾಡುವುದು, ಎಳ್ಳೆಣ್ಣೆಯ ದೀಪ ಹಚ್ಚುವುದು ಶ್ರೇಯಸ್ಕರ. ಅರ್ಹರು ಎಳ್ಳಿನಿಂದ ಹೋಮ ಮಾಡಬಹುದು, ತಂದೆಯಿಲ್ಲದವರು ಗತಿಸಿದ ಪಿತೃಗಳಿಗೆ ತಿಲಎಳ್ಳು ನೀರು ತರ್ಪಣ ಬಿಡಬಹುದು. ನಂತರ ದೇವರಿಗೆ ಸಮರ್ಪಿಸಿದ ಎಳ್ಳಿಗೆ ಬೆಲ್ಲವನ್ನು ಸೇರಿಸಿ, ಹಿರಿಯರಿಗೆ ಕೊಟ್ಟು ನಂತರ ತಿನ್ನಬೇಕು. ಅರ್ಹರಿಗೆ ಎಳ್ಳು ದಾನ ನೀಡಬಹುದು. ಇವು ಈ ಸಂಕ್ರಮಣದ ವಿಶೇಷ. ಈ ವರ್ಷ ಜ.14ರಂದು ರಾತ್ರಿ ಶುಕ್ರವಾರ ರಾತ್ರಿ 806 ನಿಮಿಷದ ನಂತರ ಸೂರ್ಯನು ರೋಹಿಣಿ ನಕ್ಷತ್ರದಲ್ಲಿ ಮಕರ ರಾಶಿ ಪ್ರವೇಶಿಸಲಿದ್ದಾನೆ. ಹಾಗಾಗಿ ಸಂಕ್ರಾಂತಿ ಹಬ್ಬವನ್ನು ಜ.15 ರಂದು ಶನಿವಾರ ಆಚರಿಸಬೇಕು. ಈ ದಿನ ಮಧ್ಯಾಹ್ನ 1206 ಗಂಟೆವರೆಗೆ ಮಕರ ಸಂಕ್ರಮಣದ ಪರ್ವ ಪುಣ್ಯಕಾಲವಿರುತ್ತದೆ. ಎಳ್ಳಿನೊಂದಿಗೆ ಸ್ನಾನ ಮಾಡಿ, ದೇವರ ಪೂಜೆ ಮಾಡಬೇಕು. ಸಂಕ್ರಮಣದ ವೇಳೆ ನದಿ ಸ್ನಾನ ಶ್ರೇಷ್ಠ.ಅವಕಾಶ ಹಾಗೂ ಅನುಕೂಲ ವಂಚಿತರು ಮನೆ ಬಳಿಯ ಬಾವಿ ಅಥವಾ ಮನೆಯಲ್ಲಿ ನೀರು ತುಂಬಿದ ಹಂಡೆಯಲ್ಲಿ ಗಂಗಾ ನದಿ ಆದಿಯಾಗಿ ಎಲ್ಲ ನದಿಗಳ ತೀರ್ಥಾಭಿಮಾನಿ ದೇವತೆಗಳನ್ನು ಸ್ಮರಿಸಿ ಸ್ನಾನ ಮಾಡಬಹುದು. ಎಳ್ಳು ತಿನ್ನಲು ವೈಜ್ಞಾನಿಕ ಕಾರಣ ಧನುರ್ಮಾಸದಲ್ಲಿ ದೇಹಕ್ಕೆ ಚಳಿ ಮತ್ತಿತರ ಕಾರಣಗಳಿಂದ ಮಲಬದ್ಧತೆಯಂತಹ ತೊಂದರೆ ಉಂಟಾಗುತ್ತದೆ. ಜತೆಗೆ ಚಳಿ ನಿಯಂತ್ರಿಸಲು ಪರದಾಡುವಾಗ ಶರೀರದಲ್ಲಿನ ಉಷ್ಣಾಂಶವು ಹೆಚ್ಚು ವ್ಯಯವಾಗುತ್ತದೆ. ಇದರಿಂದ ಚರ್ಮ ಸುಕ್ಕುಗಟ್ಟುವುದರ ಜತೆ ಬಿರಿಯಲಾರಂಭಿಸುತ್ತದೆ. ಜತೆಗೆ ಉತ್ತರಾಯಣದ ನಂತರ ಬಿಸಿಲಿನ ತಾಪ ಹೆಚ್ಚುವುದಲ್ಲದೆ, ಹೇಮಂತ ಋತುವಿನ ನಂತರ ಬರುವ ಶಿಶಿರ ಋತುಮರ ಗಿಡ ಎಲೆ ಉದುರುವ ಕಾಲ ವಿನಲ್ಲಿ ಕೊರೆಗೊಡ್ಡುಕೊರೆ ಬೀಳುವುದರಿಂದ ಚರ್ಮದ ಬಿರಿತ ಸಮಸ್ಯೆ ಎದುರಾಗುತ್ತದೆ. ಬಿಸಿಲಿನ ತಾಪ ತಡೆದು ಚರ್ಮಭಾಧೆ ನಿವಾರಿಸಿಕೊಳ್ಳಲು ದೇಹದಲ್ಲಿ ಕೊಬ್ಬಿನ ಅಂಶ ಅಗತ್ಯ. ವೈದ್ಯ ಶಾಸ್ತ್ರ ಮತ್ತು ಆಹಾರಶಾಸ್ತ್ರ ಪ್ರಕಾರ ಶರೀರದ ಹಲವಾರು ಅಂಗಗಳ ಪೋಷಣೆಗೆ ಬೇಕಾದ ಎ ಮತ್ತು ಬಿ ವಿಟಮಿನ್ ತೈಲಧಾನ್ಯವಾದ ಎಳ್ಳಿನಲ್ಲಿ ಹೇರಳವಾಗಿವೆ. ಹಾಗಾಗಿ ಮುಂಜಾಗರೂಕತೆಗಾಗಿ ದೇಹದಲ್ಲಿ ಕೊಬ್ಬು ಸಂಗ್ರಹಿಸಲು ಎಳ್ಳನ್ನು ಉಪಯೋಗಿಸಲಾಗುತ್ತದೆ. ಎಳ್ಳು ಪಿತ್ತಕಾರಕವಾಗಿದ್ದು, ಬರೀ ಎಳ್ಳು ತಿಂದರೆ ಪಿತ್ತ ಹೆಚ್ಚಾಗುತ್ತದೆ. ಇದರ ಜತೆ ಪಿತ್ತಹರವಾದ ಬೆಲ್ಲವನ್ನು ಸೇರಿಸಿ ತಿಂದರೆ ಪಿತ್ತ ನಿವಾರಣೆಯ ಜತೆ ಕೊಬ್ಬಿನ ಅಂಶ ಸರಿದೂಗಿಸುತ್ತದೆ. ಎಳ್ಳು ತಿಂದು ಎಳ್ಳಿನಂತೆ ಅರಳು ಹುರಿದಂತೆಮಾತಾಡಿ, ಬೆಲ್ಲ ತಿಂದು ಬೆಲ್ಲದಂತೆ ಮಧುರವಾಗಿ ಮಾತಾಡಿ. ಎಳ್ಳು ಬೆಲ್ಲದ ಸಮ್ಮಿಶ್ರಣದಂತೆ ನಮ್ಮ ನಿಮ್ಮ ಬಾಂಧವ್ಯವಿರಲಿ. ಕೆ.ವಿ.ಲಕ್ಷ್ಮೀನಾರಾಯಣಾಚಾರ್ಯ, ಆನೇಕಲ್